PSTC รับทรัพย์ 720 ลบ. ขายหุ้น PP ล็อตแรกพันล้านหุ้น “กึ้ง เฉลิมชัย” กวาด 300 ล้านหุ้น
PSTC รับทรัพย์ 720 ลบ. ขายหุ้น PP ล็อตแรกพันล้านหุ้น "กึ้ง เฉลิมชัย" เข้าถือ 300 ล้านหุ้น
29 พ.ย. 2560

สืบเนื่องจากเมื่อวันที่ 14 พ.ย.60 ที่ประชุมวิสามัญผู้ถือหุ้นของบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC มีมติอนุมัติการเพิ่มทุนจดทะเบียนของบริษัทจำนวน 265,000,000 บาท จากจำนวน 491,337,613.50 บาท เป็นจำนวน 756,337,613.50 บาท
รวมทั้งอนุมัติการจัดสรรหุ้นสามัญเพิ่มทุนให้แก่บุคคลในวงจำกัดซึ่งไม่เป็นบุคคลที่เกี่ยวโยงกันของบริษัท ดังนี้ 1.) จัดสรรหุ้นสามัญจำนวนไม่เกิน 2,000,000,000 หุ้น ในราคาหุ้นละ 0.72 บาท และ 2) จัดสรรหุ้นสามัญจำนวนไม่เกิน 650,000,000 หุ้น
อย่างไรก็ตาม เนื่องจากราคาขายหุ้นสามัญเพิ่มทุนดังกล่าวไม่ต่ำกว่าร้อยละ 90 ของราคาถัวเฉลี่ยถ่วงน้ำหนักซึ่งเท่ากับ 0.702 บาทต่อหุ้น จึงไม่เข้าข่ายการขายในราคาต่ำกว่าราคาตลาดตามประกาศตลาดหลักทรัพย์ฯ ส่งผลให้หุ้นส่วนที่ได้รับชำระเงินในวันที่ 29 พ.ย.60 ไม่เข้าเกณฑ์การกำหนดระยะเวลาห้ามขายหุ้น (Silent Period)
ทั้งนี้บริษัทได้จัดสรรหุ้นสามัญเพิ่มทุนให้แก่บุคคลในวงจำกัด (PP) ครั้งที่ 1 จำนวน 1,000 ล้านหุ้น จากที่จัดสรรไว้จำนวนไม่เกิน 2,000 ล้านหุ้น ในราคาหุ้นละ 0.72 บาท เมื่อวันที่ 22 พ.ย.60 ซึ่งได้รับชำระเงินในช่วงวันที่ 27-29 พ.ย.60 โดยมีรายละเอียดดังต่อไปนี้
